[{"text_idx": "#000000", "text": "Villa Ammende enam kui 115 aasta pikkune ajalugu on kirev. Oma nime on maja saanud Ammende perelt, kes viimase moe ja\u0308rgi villa ehitas ja seal siis pea veerandsada aastat toimetas, enne kui see vo\u0303lgade to\u0303ttu Pa\u0308rnu linnale mu\u0308u\u0308di."}, {"text_idx": "#000001", "text": "Meie kauni Villa Ammende ehitanud Balti-Saksa suurkaupmees, kes 20. sajandi alguses oma vanaisalt Pa\u0308rnu esimese kaubamaja ja sellega u\u0308hes Pa\u0308rnu jo\u0303ukaima a\u0308rimehe staatuse pa\u0308ris. Ha\u0308rra oli ka mo\u0303jukas poliitikategelane, kes nii Pa\u0308rnu volikogus kui ka Riigikogus Eesti elu korraldamas ka\u0308is."}, {"text_idx": "#000002", "text": "Hermann Leopoldi abikaasa, kes Ammende pere kuus last ilmale kandis. Alustuseks tu\u0308tre Elleni ja lisaks veel 5 poega.\nHermann Leopold Ammende ainus ja armastatud tu\u0308tar, kes hilisemas elus kandis perekonnanime Dworzetzky-Bogdanowitch.\nKuulsaim Hermann Leopold Ammende poegadest. Tuntud poliitik, kelle po\u0303hihuvi oli va\u0308hemusrahvuste o\u0303iguste eest seismine."}, {"text_idx": "#000003", "text": "Hermann Leopoldi abikaasa, kes Ammende pere kuus last ilmale kandis. Alustuseks tu\u0308tre Elleni ja lisaks veel 5 poega."}, {"text_idx": "#000004", "text": "Hermann Leopold Ammende ainus ja armastatud tu\u0308tar, kes hilisemas elus kandis perekonnanime Dworzetzky-Bogdanowitch."}, {"text_idx": "#000006", "text": "Villa Ammende pa\u0308rineb eelmise sajandivahetuse majandusto\u0303usu ajaja\u0308rgust. Seni luksuslikes korterites elanud suurkodanlus hakkas ja\u0308rjest rohkem eelistama suurte kruntidega eramuid. Pa\u0308rnu u\u0308ks jo\u0303ukamaid suurkaupmehi Hermann Leopold Ammende, kelle esivanemad olid 18. sajandil Saksamaalt Eestisse asunud, otsis sobilikku maja oma ainukese ja palavalt armastatud tu\u0308tre, laevakaptenisse armunud Elleni pulmadeks. Sobivat kohta leidmata otsustas ta ise tu\u0308tre pulmapeoks ning pere tulevaseks suvemajaks uhke villa ehitada ja luksusliku hoone projekti tellida St. Peterburgi arhitektuuribu\u0308roost Mieritz & Gerassimov (muideks, projekti autor arhitekt Mieritz ei ole Vene pa\u0308ritolu, ta oli hoopiski mitmendat po\u0303lve Soome arhitekt, kes oma tegevust Peterburgi laiendas)."}, {"text_idx": "#000007", "text": "Toona oli balti-saksa seltskond konservatiivse maitsega ja ka majanduslikud vo\u0303imalused polnud kiita, no\u0303nda oli enamuse jaoks a\u0308a\u0308rmuslike uudsete stiilisuundade rakendamine va\u0308listatud. Eelistati kohalike arhitektide loodud traditsionalismiga segatud moderni, levis ka vaoshoitud ja raskepa\u0308rane nn severno\u0303i modern. Ta\u0308rkav rahvuslik kodanlus eelistas soome arhitekte. Belgia ja Austria toretsev modern leidis va\u0308he kasutamist. Villa Ammende esindab just viimast. Hoone, mis oma ambitsioonikuselt sobiks suurepa\u0308raselt mo\u0303nda Peterburi vo\u0303i Riia villade rajooni, mo\u0303jub u\u0308llatavana provintsilinnas Pa\u0308rnus."}, {"text_idx": "#000008", "text": "Juugendstiilis ehitise projekt valmis kiiresti ja kinnitati Pa\u0308rnu linnaarhitekti poolt 5. mail 1904. aastal. Ehitus algas kohe."}, {"text_idx": "#000009", "text": "Hoone kerkis tohutu kiirusega \u2013 augustiks sai see enamjaolt valmis, puudus veel vaid u\u0308mbritsev haljastus ning piirdeaed. Lo\u0303plik teostus sai algsest projektist ma\u0308rksa rikkalikum, esindatud oli kogu tolleaegne mood ja innovatsioon. Hoone fassaadidel kasutati ko\u0303iki uudseid vo\u0303tteid ja materjale, mida ro\u0303hutati ajastule omaselt eri va\u0308rvitoonidega: mitmeva\u0308rvilised keraamilised plaadid, must sepis- ja sinakashall valtsraud, oliiviroheline puit, helesinised krohv- ja raidkividetailid. Tulemus sai va\u0308ljapeetud, hoolimata pillavast ku\u0308llusest. Hoone erilise torni kohta ra\u0308a\u0308gib legend, et see ehitati selleks, et Ellen na\u0308eks, kuidas tema abikaasa laevaga merereisilt saabub."}, {"text_idx": "#000010", "text": "Juugendmaalingud seintel ning lagedel, jo\u0303ulised puulo\u0303iked uksepiiretel, suursugused lu\u0308htrid, jahitrofeed, kipsdekoor ja va\u0308a\u0308rikad, Riias Bohmi vabrikus valmistatud glasuurahjud. Ilmselt oli ma\u0308nglev stiil ja uuenduslikud ehitusmaterjalid sobilikud suurkaupmees Ammende veidi to\u0303usikliku maitsega. Maja valmis ku\u0308laliste vastuvo\u0303tuks ja pillavateks pidudeks."}, {"text_idx": "#000011", "text": "Pottseppade so\u0303nul kasutati majas ahje ainult esimesed viis-kuus aastat, hiljem oli villa kasutusel suvemajana. I maailmaso\u0303da ja Vene revolutsioon andsid lo\u0308o\u0308gi perekonna majanduslikule olukorrale, mis sellest ajast alates hakkas ja\u0308rk-ja\u0308rgult halvenema kuni nad lo\u0303puks pankrotti la\u0308ksid ning villa maha pidid mu\u0308u\u0308ma. Omanikud olid so\u0303lmimas ostu-mu\u0308u\u0308gilepingut u\u0308he Tallinna kaupmehega, kuid siis sekkus Pa\u0308rnu linn. Kuna maa oli linna oma, kasutas kohalik vo\u0303im oma ostueeso\u0303igust. Volikogu vastavas otsuses on so\u0303nastatud ka po\u0303hjendus: \u201cKuurordi paremaks arenguks.\u201d Linn ostis villa 1927. aastal 8 miljoni marga eest. Algne plaan oli maja kasutada Kurhaus\u2019i ja rannahotellina."}, {"text_idx": "#000012", "text": "Linn, muideks, ja\u0308i Ammende perele maja eest vo\u0303lgu. Veel 1940. aastal oli osa ostusummast Ammendedele maksmata. Viimased aga olid juba 1938. aastal Saksamaale asunud, andes enne seda allkirja, et neil Eesti Vabariigi vastu pretensioone pole."}, {"text_idx": "#000013", "text": "Linn andis Pa\u0308rnu linnaarhitektile Olev Siinmaale u\u0308lesande Eesti Vabariigi ajal halva maitse na\u0308itena po\u0303lu all olnud juugend villast likvideerida. U\u0308mberehituse kavad valmisidki 1929. aastaks. Ametlikes ringkondades moes olnud klassitsismiga o\u0303nneks rahapuudusel Villa Ammendes eriti kaugele ei jo\u0303utud. Likvideeriti u\u0308ksnes seinad rohelise saali ning daamide ja ha\u0308rrade salongi vahel ning asendati need sammastega. Ustelt ning karniisidelt-kaminatelt eemaldati juugendlikult vallatud ilustised. Lammutati ka enamus alumise korruse uhketest ahjudest. Juugend oli niivo\u0303rd po\u0303lu all, et isegi halli kaminalt eemaldati vaskkaunistused, eelistades rikutud glasuuripinda."}, {"text_idx": "#000014", "text": "Ta\u0308nane Villa Ammende na\u0308eb va\u0308lja aga nii nagu oma pa\u0308ris algusaegadel 20. sajandi alguses."}, {"text_idx": "#000015", "text": "Villa Ammende anti rendile perekonnale, kes pidas I korrusel suvekasiinot ja II korrusele seadis sisse oma eluruumid. Majast kujunes Eesti ko\u0303rgseltskonna kooska\u0308imise koht, mida tihti ku\u0308lastas ka esimese Eesti Vabariigi esimene president Konstantin Pa\u0308ts. 1940. aastal la\u0308ks maja u\u0308le vene so\u0303java\u0308evo\u0303imude ka\u0308tte. Saksa okupatsiooni ajal tegutses villas ohvitseride kasiino."}, {"text_idx": "#000016", "text": "No\u0303ukogude ajal kuulus villa kuurortide valitsusele. Seal ka\u0308idi filme vaatamas, tantsimas, raamatukogus ja ka ravikabinettides, sest u\u0308htlasi kasutas villa I korruse ruume u\u0308he oma korpusena sanatoorium \u201cSo\u0303prus\u201d. 70ndate lo\u0303pus oli plaan sinna sanatooriumi asemel abiellujatele O\u0303nnepalee sisustada. Kui suur puhkajate vool No\u0303ukogude Liidu lagunedes 1980. aastate lo\u0303pus lakkas, ja\u0308i maja tu\u0308hjaks."}, {"text_idx": "#000017", "text": "Pa\u0308rast no\u0303ukogude aja lo\u0303ppu ja\u0308i villa ra\u0308a\u0308ma ning aeg-ajalt pidas Pa\u0308rnu Ooper seal kuuvalgetel o\u0308o\u0308del kontserte, kus ma\u0308ngiti Scho\u0308nbergi ja nauditi dekadentsi. Muinsuskaitsjad hoidsid hinge kinni, kas keegi jo\u0303uab enne jaole, kui maja laguneb. O\u0303nneks jo\u0303udis."}, {"text_idx": "#000018", "text": "Kaks Eesti a\u0308rimeest, Rein Kilk ja Hans H. Luik langetasid otsuse, et kaunis villa tuleb renoveerida ja avada ko\u0303igile huvilistele. Kuna enneso\u0303jaaegne u\u0308mberehitus piirdus po\u0303hiliselt juugend-dekoori eemaldamisega interjo\u0308o\u0308rist, va\u0308lisfassaadid olid ja\u0308a\u0308nud puutumata ning uuringud erinevatest aegadest lisaks Saksamaalt hangitud fotodega andsid piisavalt alusmaterjali, otsustati renoveerimise ka\u0308igus taastada sajandialguse o\u0303hustik. Restaureerimisprojekti kontseptsiooniks sai rikka kaupmehe perekonna elamu miljo\u0308o\u0308 loomine. 1997. aastal algasidki hoogsad restaureerimisto\u0308o\u0308d. Algselt polnud selge, mis funktsiooni maja kandma hakkab. Mo\u0303tteis mo\u0303lkus ka Eesti juugendi muuseum."}, {"text_idx": "#000019", "text": "Septembris avati pidulikult Pa\u0308rnu rannarajooni kaunis parkaias asuv vastrenoveeritud ajaloolise interjo\u0308o\u0308ri ja sisustusega eksklusiivne hotell ja restoran. Restaureerijaid nimetati heas mo\u0303ttes hulludeks, kes otsisid vo\u0303imalust i peale ta\u0308ppi panna. Interjo\u0308o\u0308r on taastatud ta\u0308pselt nii nagu see 110 aastat tagasi ehitati. Osalt vanu materjale ja detaile kasutades on taastatud po\u0303randad, kusjuures puuduvate osade tegemisel on rangelt ja\u0308lgitud vana eeskuju, restaureeriti vanad aknaraamid ja uksed. Laoti u\u0308les vanad ahjud\u2013kaminad. Maalingud tehti liimva\u0308rvidega. Muinsuskaitsjad kiitsid to\u0308o\u0308 heaks. Seda ei juhtu tihti."}, {"text_idx": "#000020", "text": "2020. aastaks on Villa Ammende juba u\u0308le 20 aasta hotellina tegutsenud. Va\u0308iksemaid va\u0308rskendusi oli tehtud varemgi, aga nu\u0308u\u0308d sai selgeks, et aeg po\u0303hjalikumaks uuenduskuuriks on ku\u0308ps. Soovisime oma ku\u0308lalistele pakkuda kaasaegseid mugavusi sealjuures oma na\u0308gu ja iseloomu kaotamata. Otsisime tasakaalu mineviku ja tuleviku vahel. See ei olnud lihtne u\u0308lesanne, aga tundub, et saime hakkama. Oma silm on siiski kuningas, tulge ku\u0308lla ja kaema!"}, {"text_idx": "#000021", "text": "Ammende klubi liikmeid hellitame magusate pakkumiste ja jagamist va\u0308a\u0308rt uudistega."}, {"text_idx": "#000022", "text": "Ammende on unikaalne art noveau villa, kuhu on end sisse seadnud Pa\u0308rnu noobleim restoran ja erilisim hotell."}, {"text_idx": "#000023", "text": "Mere pst 7, Pa\u0308rnu 80012, Eesti"}, {"text_idx": "#000024", "text": "Parema teenuse pakkumiseks kasutab meie veebileht ku\u0308psiseid (cookies). Veebilehte kasutades vo\u0303i vajutades OK, no\u0303ustud meie privaatsuspoliitikaga."}]